钦定古今图书集成/方舆汇编/职方典/第1148卷 > 《哀郢》前人
## 钦定古今图书集成/方舆汇编/职方典/第1148卷 > 《哀郢》前人

远接商周祚最长，北盟齐晋势争强。章华歌舞终萧
瑟，云梦风烟旧莽苍。草合故宫惟雁起，盗穿荒冢有
狐藏。《离骚》未尽《灵均》恨，志士千秋泪满裳。

又

荆门十月早梅春，徂岁真同下阪轮。天地何心穷壮
士，江湖从古著羁臣。淋漓痛饮长亭暮，慷慨悲歌《白
发》新。欲吊张华无处问，废城霜露湿荆榛。